CELEX: 32021R2152
Language: bg
Date: 2021-12-06 00:00:00
Title: Регламент за изпълнение (ЕС) 2021/2152 на Съвета от 6 декември 2021 година за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна

7.12.2021   
               
               
                  BG
               
               
                  Официален вестник на Европейския съюз
               
               
                  L 436/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2152 НА СЪВЕТА
         от 6 декември 2021 година
         за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 208/2014 на Съвета от 5 март 2014 г. относно ограничителни мерки, насочени срещу определени лица, образувания и органи с оглед на положението в Украйна (1), и по-специално член 14, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 5 март 2014 г. Съветът прие Регламент (ЕС) № 208/2014.
                  
               
                     (2)
                  
                  
                     Въз основа на преглед от Съвета вписването за едно лице и информацията в приложение I относно правото на защита и правото на ефективна съдебна защита следва да бъдат заличени.
                  
               
                     (3)
                  
                  
                     Приложение I към Регламент (ЕС) № 208/2014 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 208/2014 се изменя съгласно приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 декември 2021 година.
            
               
                  За Съвета
               
               
                  Председател
               
               J. CIGLER KRALJ
            
         
         
            (1)  ОВ L 66, 6.3.2014 г., стр. 1.
      
      
         
            ПРИЛОЖЕНИЕ
            Приложение I към Регламент (ЕС) № 208/2014 се изменя, както следва:
            
                        1)
                     
                     
                        В раздел А („Списък на физическите и юридическите лица, образуванията и органите, посочени в член 2“) вписването за следното лице се заличава:
                        
                                    „17.
                                 
                                 
                                    Oleksandr Viktorovych Klymenko (Олександр Вiкторович Клименко)“
                                 
                              
                  
                        2)
                     
                     
                        В раздел Б („Право на защита и право на ефективна съдебна защита“) вписване 17, също свързано с Oleksandr Viktorovych Klymenko, се заличава.